তাপদাহের কারণে কুমিল্লা বিশ্ববিদ্যালয়ে অনলাইনে ক্লাস , মিডটার্ম পরীক্ষা স্থগিত
প্রচন্ড তাপদাহের কারণে পরবর্তী নির্দেশ না দেওয়া পর্যন্ত অনলাইনে ক্লাস নেওয়ার সিদ্ধান্ত নিয়েছে কুমিল্লা বিশ্ববিদ্যালয় (কুবি) প্রশাসন৷ এছাড়া, আগামী ২ মে পর্যন্ত সকল বিভাগের মিডটার্ম পরীক্ষা স্থগিত করা হয়েছে।

রোববার (২১ এপ্রিল) রাতে ৮০ তম একাডেমিক কাউন্সিলের জরুরি সভা শেষে বিষয়টি নিশ্চিত করেন উপাচার্য অধ্যাপক ড. এ এফ এম আবদুল মঈন।

তিনি বলেন, আগামী ২ মে পর্যন্ত সকল বিভাগের মিডটার্ম পরীক্ষা স্থগিত করা হয়েছে। এছাড়া, রুটিন অনুযায়ী ক্লাসগুলো অনলাইনে অনুষ্ঠিত হবে। পরীক্ষাসমূহ শীতাতপনিয়ন্ত্রিত শ্রেণীকক্ষে নেওয়া হবে। পাশাপাশি, অফিস পূর্বের নিয়মেই চলবে। এ সময়ে বিশ্ববিদ্যালয়ের পরিবহন সেবা অর্ধেক চলমান থাকবে।

সারাদেশে প্রচন্ড তাপদাহে শিক্ষার্থীদের স্বাস্থ্য সুরক্ষায় গত ২০ এপ্রিল সাতদিনের জন্য শিক্ষাপ্রতিষ্ঠানগুলো বন্ধের ঘোষণা দিয়েছে সরকার।



প্রচন্ড তাপদাহের কারণে পরবর্তী নির্দেশ না দেওয়া পর্যন্ত অনলাইনে ক্লাস নেওয়ার সিদ্ধান্ত নিয়েছে কুমিল্লা বিশ্ববিদ্যালয় (কুবি) প্রশাসন৷ এছাড়া, আগামী ২ মে পর্যন্ত সকল বিভাগের মিডটার্ম পরীক্ষা স্থগিত করা হয়েছে।